Petras Garnys

Petras Garnys (1960 m. balandžio 9 d. Pabuojuose, Pasvalio rajone – 2020 m. gegužės 5 d. Kaune)https://www.lrt.lt/naujienos/veidai/14/1175364/po-sunkios-ligos-mire-lrt-televizijos-zurnalistas-petras-garnys – Lietuvos televizijos žurnalistas, redaktorius. Palaidotas Kauno Petrašiūnų kapinėse.

 Biografija 
1978 m. baigė Pušaloto vidurinę mokyklą, 1979 m. Kauno 23-ojoje technikos mokykloje – kino mechaniko specialybę, 1984 m. Vilniaus valstybiniame pedagoginiame institute – lietuvių kalbos ir literatūros specialybę.

1984–1986 m. Lietuvos televizijos ir radijo komiteto Kauno vyriausiosios redakcijos radijo redaktorius, 1986–1994 m. – televizijos redaktorius, korespondentas. 1994–2007 m. Kauno TV programų direkcijos direktorius, viešosios įstaigos „Kauno radijas ir televizija“ direktorius. Rengė pažintinio kultūrinio pobūdžio laidas, informacinę publicistinę kultūrinę programą „Konrado kavinė“ ir TV žaidimą „Konrado kavinės ruletė“.

 Įvertinimas 
 2010 m. antrojo laipsnio Santakos garbės ženklas.

 Šaltiniai 

Kategorija:Lietuvos redaktoriai
Kategorija:Lietuvos televizijos žurnalistai